คุณคะ เราเคยได้รับวัคซีนแบบ ID เป็น Pre-Exposure วันที่ 5,12,26 มิ.ย. 61- กระตุ้น ครั้งที่ 1 ID Speeda (1 เข็ม) วันที่ 1 ส.ค.61- กระตุ้น ครั้งที่ 2 ID Speeda (1 เข็ม) วันที่ 10 ก.ย.61- กระตุ้น ครั้งที่ 3 IM Verorab (1 เข็ม) วันที่ 23 ต.ค.61- กระตุ้น ครั้งที่ 4 ID Speeda (1 เข็ม) วันที่ 30 ต.ค.61- กระตุ้น ครั้งที่ 5 IM Verorab(2 เข็ม) วันที่ 8 พ.ย. และ 11 พ.ย. 61 (กระตุ้นครั้งนี้เปลี่ยน รพ. เจอคุณสั่งให้ฉีดกระตุ้น 2 เข็ม)เหตุที่ฉีดบ่อย เพราะ ชอบเล่นกับสัตว์ค่ะ เจอทีไรเห็นว่าน่ารักก็จะเล่นด้วยเสมอ และฉีดทุกครั้งที่โดนกัดหรือข่วน ล่าสุดเมื่อวาน วันที่ 15 พ.ย.61 หลังฉีดเข็มสุดท้ายมา 4 วัน ไปบ้านสวนที่ต่างจังหวัดแล้วนอนหลับบนเปล ตื่นมาเจอหมาจรจัด ไม่มีปลอกคอ มาเดินใกล้ๆ ก็ไม่ได้คิดอะไร แต่ตอนดึกเจอรอยช้ำที่ขา กังวลว่ามันจะเข้ามางับตอนหลับแล้วไม่รู้ตัว เพราะเราเป็นคนหลับลึก แล้วเช้าวันนี้เราก็ไม่เจอหมาตัวนั้นแล้ว ขอถามว่า ถ้ารอยช้ำนั้นเกิดจากหมางับจริงๆ วัคซีนที่ฉีดไปยังคุมได้อยู่ใช่หรือไม่คะ? และการฉีดวัคซีนตามที่บอกไปข้างต้น หากโดนกัดหรือข่วนซ้ำ ในระยะเวลาเท่าใด จึงยังไม่ต้องไปฉีดอีกคะ?
สวัสดีค่ะ หากเคยฉีดวัคซีนป้องกันพิษสุนัขบ้าแบบป้องกันล่วงหน้าครบไป 3 เข็มแล้ว เมื่อวันที่ 26 มิ.ย.61 และได้ฉีดกระตุ้นอีกหลายครั้งในเดือน ส.ค. ก.ย. ต.ค. และ พ.ย. 61 ดังกล่าว เมื่อโดนสุนัขกัดจนเป็นรอยช้ำที่ที่ขาในวันที่ 15 พ.ย. ยังไม่จำเป็นต้องไปฉีดวัคซีนกระตุ้นอีกแต่อย่างใด เพราะการฉีดวัคซีนกระตุ้นหลายครั้งที่ผ่านมา จะทำให้ร่างกายมีระดับภูมิคุ้มกันสูงเพียงพอในการป้องกันการเกิดโรคไปได้นาน 2-3 ปี ค่ะ ดังนั้น หลังจากนี้ ไปประมาณ 2-3 ปี หากโดนสัตว์กัดหรือข่วนอีก ไม่จำเป็นต้องไปฉีดวัคซีนกระตุ้นโดยไม่จำเป็นค่ะ